આ શો MyJio એપ પર એક્સક્લુસિવલી જોઇ શકાશે. જિયો અને નોન-જિયો બંને પ્રકારના યૂઝર્સ શોને ફ્રીમાં જોઇ શકશે. 7, એપ્રિલ સાંજે 7.30 કલાકે લાઇવ એપિસોડ શરૂ થશે અને દર શુક્રવાર, શનિવાર અને રવિવારે આ શો ટેલિકાસ્ટ કરવામાં આવશે. કોમેડિયન સુનીલ ગ્રોવર અને સમીર કોચર શોનું હોસ્ટિંગ કરશે. દરેક એપિસોડમાં ગેસ્ટ તરીકે ક્રિકેટર્સ અને સેલિબ્રિટી આવશે. અહેવાલો અનુસાર, આ શોમાં શિલ્પા શિંદે, અલી અસગર, સુગંધા મિશ્રા, સુરેશ મેનન, પરેશ ગણાત્રા, શિવાની દાંડેકર અને અર્ચના વિજય સહિત હાસ્ય કલાકારો, એક્ટર્સ અને એન્કર ભાગ લેશે. શોમાં કપિલ દેવ અને વીરેન્દ્ર સહેવાગ પણ દેખાશે.